Diari Oficial de la Generalitat Valenciana


Sumari del DOGV 5479, del 28-03-2007 (2007/2515)

Notificació a Estefania Kriegerova de la sentència dictada en les actuacions del juí ordinari número 186/2006.
--------------------------------------------------------------------------------------------------------------

### Dades del document

Número de DOGV
:   5479

Data del DOGV
:   28-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2515


Data del document
:   09-02-2007

Organisme emissor
:   Jutjat de Primera Instància Número 2 de Vinaròs

Tipus de document
:   Edicte

Descriptors 

:   * sistema judicial

En el juí a què es fa referència s'ha dictat la resolució el text de la qual, literalment, diu així:  
"Sentència número 152/2006  
Procediment: juí ordinari número 186/2006  
Jutgessa: M.ª Lidón Calero Marzá  
Demandant: FCE Banck PLC  
Procuradora: M.ª Ángeles Bofill Fibla  
Lletrada: Ana Isabel Sancho de Altube  
Demandada: Estefanía Kriegerova (en rebel·lia)  
Objecte del juí: reclamació de quantitat  
Vinaròs, 13 de novembre de 2006  
Antecedents de fet  
En data 4 d'abril de 2006, la procuradora dels tribunals M.ª Ángeles Bofill Fibla va presentar, en nom i representació de FCE Bank PLC sucursal a Espanya, demanda de juí ordinari en exercici de reclamació de quantitat contra Estefanía Kriegerova.  
Esta demanda es fonamentava en els fets següents:  
1. En data 13 de setembre de 2004, FCE Bank PLC sucursal a Espanya, va subscriure com a finançadora amb Estefanía Kriegerova en condició de prestatària el contracte de finançament a comprador d'automòbils número 03 15225, i la hui demandada va adquirir, com a conseqüència d'això, un vehicle Ford Mondeo GHTDCI 6M 2000 5P.  
2. El contracte de finançament anterior es va subscriure per un període de 25 mesos, pagador en quotes mensuals de 403, 68 euros i, en una darrera quota de 13.019,20 euros.  
3. En les condicions del contracte de finançament anterior, es va pactar, en cas de demora en el pagament, que les quantitats impagades generarien un interés de demora equivalent a 2,5 vegades l'interés legal dels diners establit legalment per a cada any, calculat segons la fórmula prevista en este.  
4. També es va pactar que la falta de pagament de dos qualssevol dels terminis o del darrer d'estos, donarà dret al finançador a considerar vençut anticipadament el contracte, s'extingirà l'ajornament, i el saldo que es deu serà el resultat de sumar, als terminis impagats, el capital pendent d'amortitzar a la data de l'extinció de l'ajornament, segons el pla d'amortització del préstec en vigor a esta data.  
5. El finançador, es reservava el domini de l'automòbil, l'adquisició del qual es finançava, fins al complet pagament del préstec, i es prohibix realitzar qualsevol acte de disposició del vehicle finançat mentre no s'haguera reemborsat en la seua totalitat el préstec, treta l'autorització escrita del finançador.  
6. La part demandada va incomplir les seues obligacions de pagament, ja que va deixar de pagar les quotes vençudes des de juliol de 2005. El saldo deutor en data 29 de gener de 2006, i davant el venciment anticipat del préstec per incompliment, suma la quantitat de 18.643,01 euros.  
7. Han resultat infructuoses, les gestions extrajudicials efectuades amb la demanda per a intentar solucionar l'existència del deute.  
Sobre la base dels fets anteriors, l'actor sol·licita l'estimació de la present demanda, i que es condemne la demandada al pagament de la quantitat de 18.643,01 euros, més els interessos pactats i les costes.   
/.../  
Decisió  
Estime la demanda interposada per la procuradora M.ª Ángeles Bofill Fibla, en nom i representació de FCE Bank PLC, sucursal d'Espanya, i condemne Estefanía Kriegerova al pagament de 18.643,01 euros més els interessos pactats.  
Les costes del present procediment s'imposen a Estefanía Kriegerova.  
Notifiqueu la present resolució a les parts i feu-los saber que contra esta podran interposar un recurs d'apel·lació en el termini de cinc dies des de la notificació d'esta resolució, recurs que es prepararà davant este mateix Jutjat per a remetre'l, posteriorment, davant l'Audiència Provincial, en la forma establida en els articles 457 i següents de la Llei d'Enjudiciament Civil.  
Lliureu un testimoniatge d'esta resolució a fi que conste en actuacions, i porteu l'original al llibre de sentències.  
Esta és la meua sentència, que pronuncie, mane i firme, M.ª Lidón Calero Marzá, jutgessa del Jutjat de Primera Instància i Instrucció número 2 de Vinaròs i partit. En done fe".  
Atés el desconeixement de l'actual domicili o residència de la part demandada, mitjançant la provisió de data de hui, el jutge d'este Jutjat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este Jutjat per a portar a efecte la diligència de notificació a Estefanía Kriegerova.  
Vinaròs, 9 de febrer de 2007.- La secretària judicial: Raquel López-Fando de Miguel.